[pic] | EIROPAS KOPIENU KOMISIJA | Briselē, 23.10.2007 COM(2007) 647 galīgā redakcija 2005/0246 (COD) KOMISIJAS PAZIŅOJUMS EIROPAS PARLAMENTAM atbilstīgi EK līguma 251. panta 2. punkta otrajai daļai par Padomes Kopējo nostāju, pieņemot priekšlikumu Eiropas Parlamenta un Padomes Regulai par Kopienas Muitas kodeksu (Muitas kodeksa modernizāciju) 2005/0246 (COD) KOMISIJAS PAZIŅOJUMS EIROPAS PARLAMENTAM atbilstīgi EK līguma 251. panta 2. punkta otrajai daļai par Padomes Kopējo nostāju, pieņemot priekšlikumu Eiropas Parlamenta un Padomes Regulai par Kopienas Muitas kodeksu (Muitas kodeksa modernizāciju) 1. PRIEKŠVĒSTURE Datums, kad priekšlikums nosūtīts Eiropas Parlamentam un Padomei (dokuments COM(2005) 608, galīgā redakcija – 2005/0246COD)): | 2005. gada 30. novembris | Eiropas Ekonomikas un sociālo lietu komitejas atzinuma datums: | 2006. gada 5. jūlijs | Eiropas Parlamenta atzinuma datums, pirmais lasījums: | 2006. gada 12. decembris | Datums, kad mutvārdos izteikts grozīts priekšlikums Padomes darba grupai muitas savienības jautājumos (tiesību akti un politika): | 2007. gada 11. janvāris | Datums, kurā panākta politiska vienošanās Padomē: | 2007. gada 25. jūnijs | Datums, kad ar balsu kvalificētu vairākumu pieņemta kopējā nostāja: | 2007. gada 15. oktobris | 2. KOMISIJAS PRIEKŠLIKUMA MĒRĶIS Priekšlikuma mērķis ir modernizēt un vienkāršot muitas likumdošanu un administratīvās procedūras gan no muitas iestāžu, gan tirgotāju viedokļa. Ierosinātajā muitas procedūru un procesu vienkāršošanā paredzēts arī pielāgot muitas noteikumus kopīgajiem savstarpēji izmantojamu IT sistēmu standartiem. Priekšlikums jāizskata arī Izaugsmes un nodarbinātības stratēģijas un „tiesiskā regulējuma pilnveidošanas” kontekstā, jo tas vienkāršos Eiropas reglamentāciju, lai samazinātu uzņēmējdarbības izmaksas Eiropā, paaugstinātu efektivitāti, pārskatāmību un sabiedrības uzticību. Tas izstrādāts arī iniciatīvas īstenošanai par e-pārvaldību, kurai jārada iespējas tirdzniecības veicināšanai pilnībā izmantot modernās tehnoloģijas. Šim priekšlikumam ir liela politiska nozīme, jo tas veicina kopējā tirgus padziļināšanu. Tas ir svarīgs solis vēl palikušo traucēkļu novēršanai, izveidojot pilnīgi integrētu muitas teritoriju. Tas ir sensitīvs jautājums, jo saistīts ar grūtu izvēļu izdarīšanu un dažkārt visai sāpīgām reformām (konkrēti, lai panāktu dalībvalstu ieskaita sistēmu savstarpēju izmantojamību). 3. KOMENTĀRI PAR KOPĒJO NOSTĀJU 3.1 Vispārīgas piezīmes Kopējā nostāja, par kuru 2007. gada 25. jūnijā ar balsu kvalificētu vairākumu tika panākta politiska vienošanās, saskan ar Komisijas grozītā priekšlikuma pamatnostādnēm. Izmaiņas tika veiktas lielākas skaidrības labad, un arī tāpēc, lai ieviestu elastīgākus un atbilstošākus likumdošanas noteikumus, kas ļautu saglabāt pienācīgu līdzsvaru starp muitas kontroli un likumīgas tirdzniecības vienkāršošanu. 3.2 Pirmajā lasījumā Parlamenta iesniegto grozījumu priekšlikumu analīze Padomes kopējā nostājā nav atbalstīti visi Eiropas Parlamenta ierosinātie grozījumi, tomēr 36 no Parlamenta ieņemtajiem 54 grozījumiem tās kopējā nostājā ir iekļauti pilnībā vai pēc būtības, ar nelielām izmaiņām saskaņotības vai skaidrības labad, vai arī grozīti daļēji. Tabulā pielikumā parādīta atbilstība starp Eiropas Parlamenta izdarītajiem grozījumiem Komisijas priekšlikuma apsvērumos un noteikumos un attiecīgajiem apsvērumiem un noteikumiem Padomes kopīgajā nostājā ar grozījumiem un pārkārtotu numerāciju. Padomes un Komisijas pieņemtie grozījumi Padome pilnībā akceptējusi grozījumu nr. 1, 4, 6, 7, 8, 12, 17, 20, 21, 32, 33, 35, 38, 49, 52 un 56 ; principā akceptēti grozījumi nr. 3, 9, 10, 16, 18, 31, 36, 37, 39, 42 līdz 48, un 50 . Grozījums nr. 26 akceptēts tikai attiecībā uz vienkāršotu procedūru izmantošanu Kopienas precēm tirdzniecībā ar teritorijām, kas ir Kopienas muitas teritorijas daļa, vai starp tām, taču nav iekļautas teritorijās uz kurām attiecas 6. PVN direktīva. Visus šos grozījumus Komisija iepriekš akceptējusi, izņemot grozījumus nr. 21 un 31 . Attiecībā uz grozījumiem nr. 11 un 13 Padome, pilnībā atbalstot principu par priekšlikuma saskaņotību ar jauno reglamentācijas procedūru ar rūpīgu pārbaudi, kas izriet no „komitoloģijas lēmuma” 5.a panta, tomēr ir nonākusi pie citāda secinājuma nekā Eiropas Parlaments dažos noteikumos par pilnvaru piešķiršanu, un Eiropas Parlamenta veikto darbu papildinājusi ar citu noteikumu saskaņošanu. Padomes un Komisijas nepieņemtie grozījumi Padome nepieņēma šādus citus grozījumus, kuriem nepiekrita arī Komisija: grozījumu nr. 5 , jo norāde uz lēmumu, ar kuru groza „komitoloģijas lēmumu”, jāsniedz nevis tekstā, bet zemsvītras piezīmē, grozījumu nr. 14 , jo Muitas kodekss neattiecas uz muitas aģentu akreditācijas sistēmām, grozījumu nr. 22 , jo, mainot formulējumu, varētu būt apdraudētas muitas iespējas veikt negaidītas pārbaudes, grozījumu nr. 23 , jo, no teksta izņemot norādi uz muitas iestāžu darba laiku, varētu nopietni apdraudēt priekšlikuma centienus ierobežot muitas maksājumus, bet formulējums par „citām darbībām, kas jāveic muitas tiesību normu piemērošanai” varētu ļaut turpināt dažās dalībvalstīs parasto praksi, saskaņā ar kuru ņem maksu par deklarāciju sastādīšanu elektroniskā veidā, grozījumu nr. 25 , jo tad visām dalībvalstu muitas iestādēm varētu būt obligāti jāstrādā visu diennakti bez brīvdienām, kas gan varētu būt vēlami, bet patlaban nav reāli, grozījumu nr. 26 (daļēji), jo, piemērojot vienkāršotās procedūras tādām precēm, kuras pārvieto vienas dalībvalsts teritorijā vai tikai starp dažām dalībvalstīm, varētu negarantēt visā kopējā tirgū vienveidīgu PVN noteikumu piemērošanu. grozījumu nr. 28 , jo tas paredz izmantot Muitas kodeksu sarunu direktīvās par izcelsmes noteikumiem preferenču nolīgumos, kas saskaņā ar EK līguma 133. pantu ir Padomes prerogatīva, jo ir EK līguma 187. panta īstenošana, grozījumu nr. 29 , jo pantu Padome grozījusi vienkārši tāpēc, ka parādniekiem par parādu ir solidāras saistības, grozījumu nr. 30 , jo no juridisko tekstu sastādīšanas viedokļa tajos nav ieteicams iekļaut piemērus, turklāt Kodeksā nepieciešams tikai galvenais princips, ka ir pieņemamas arī citu veidu garantijas, grozījumu nr. 40 un 41 , jo abos gadījumos šie grozījumi nepareizi interpretē patlaban spēkā esošos un ierosinātos noteikumus. Konvencija par starptautiskajiem dzelzceļa pārvadājumiem (COTIF) nav tāda starptautiska konvencija, kurā noteikta tranzīta procedūra vai kas garantē brīvu tranzītu, un tāpēc to šajos pantos nevar ņemt vērā, grozījumu nr. 51 , jo tas pamatojas uz nepareizu pieņēmumu par to, ka eksporta kopsavilkuma deklarāciju var apstrādāt tieši tāpat kā importa kopsavilkuma deklarāciju, grozījumu nr. 53 , jo tas ir pretrunā subsidiaritātes principam. Padomes nepieņemtie grozījumi, kurus iepriekš akceptējusi Komisija Padome nepieņēma arī citus tādus grozījumus, kuriem Komisija iepriekš bija piekritusi: grozījumu nr. 15 , jo priekšlikuma 13. panta noteikumi ir jāiekļauj 11. pantā, grozījumu nr. 24 , jo noteikuma jaunajā formulējumā grozījums šo sarakstu varētu padarīt par noslēgtu [ņemot vērā, ka 24. grozījums neattiecas uz visām valodu versijām]. Grozījumu nr. 54 Padome nav pieņēmusi, jo no pārstrādātā teksta svītrots 195. pants, uzskatot, ka Kodeksam un tā ieviešanas noteikumiem jābūt pietiekami skaidriem, lai paskaidrojošās piezīmes un norādījumi būtu vajadzīgi tikai izņēmumu veidā, un nav nepieciešams izveidot tiesiskā regulējuma „trešo līmeni”, vai Komisijai uzdot to Kodeksā izveidot. 3.3. Jauni noteikumi, ko ieviesusi Padome Kopīgajā nostājā iekļautas dažas Padomes veiktās papildu izmaiņas, kas saistītas gan ar bažām, kuras atspoguļojas Eiropas Parlamenta ierosinātajos grozījumos, kuros ņemti vērā viedokļi par Eiropas uzņēmēju interesēm, gan ar bažām, kuras paudušas dalībvalstu muitas administrācijas. Visi jautājumi iedalāmi divās grupās, no kurām svarīgākie ir par pārstāvību muitā, centralizētu ieskaita sistēmu un „apkalpošanu pie viena lodziņa” (kurai tika meklēts politisks atbalsts Ministru Padomē, un tas tika saņemts), mazāksvarīgi ir vairāki jautājumi, kā piemēram, valstu vienkāršošana, garantiju noteikšana un tiesības tikt izklausītam, par kuriem rasti pamatoti praktiski risinājumi. Vērā ņemama ietekme uz modernizēto Kodeksu ir arī īstenošanas noteikumu pieņemšanas procedūras izmaiņām. Svarīgākie grozījumi ir šādi.[1] No 14. apsvēruma (iepriekš Komisijas priekšlikumā 12. apsvērums) izņemta atsauce uz Kopienas sankcijām atbilstoši 21. pantam (iepriekš 22. pants) un svītrots 32. apsvērums Komisijas priekšlikumā, lai pārskatītajā Kodeksa tekstā nekur nebūtu minēts akcīzes nodoklis un PVN, jo uz šiem nodokļiem attiecas citi tiesību akti. Grozīts arī atcelto regulu uzskaitījums 39. apsvērumā (iepriekš 38. apsvērums). Kopējā nostājā nav arī pilnībā saglabāts Eiropas Parlamenta atbalsts dažu esošo valsts vienkāršojumu saglabāšanai muitas likumdošanā. Valstu pilnvaru atcelšana ir viens no ierosinātās reformas stūrakmeņiem, jo tās var būt cēlonis muitas noteikumu piemērošanas atšķirībām dalībvalstīs un apdraudēt visā ES vienlīdzīgas konkurences iespējas. Ar šādu ierobežojumu ir pieņemti daži Parlamenta ieteiktie noteikumi, konkrēti 1. panta 3. punkts, lai vienkāršotas procedūras varētu izmantot preču pārvietošanai starp Eiropas Kopienu un tās „īpašajām teritorijām”, kā Ālandes salām, salām Lamanša jūras šaurumā, Kanāriju salām u.c. Jautājumā par pārstāvību muitā kopīgajā nostājā no jauna ieviesti uz „kopīgiem” kritērijiem balstīti nosacījumi, kas muitas pārstāvjiem jāievēro, darbojoties divās vai vairākās dalībvalstīs, jo to nevar atstāt vienpusējai izlemšanai atsevišķu dalībvalstu ziņā. Lai gan tā nav „akreditācijas procedūra”, tajā jāņem vērā EP, muitas aģentu un vairāku dalībvalstu paustās bažas, un tā ir saskaņā ar Līgumu un Pakalpojumu direktīvu. Kopējā nostājā sīkāk noteiktas 12. pantā minētās atkāpes attiecībā uz nepieciešamību pierādīt pilnvarojumu darboties par muitas pārstāvi. Komisijas priekšlikuma 13. pants svītrots, tā noteikumus pēc būtības iekļaujot 11. pantā. Padome līdz četriem mēnešiem pagarinājusi 16. panta 4. punktā (iepriekš 17. panta 4. punkts) noteikto termiņu, kurā muitas iestādēm jāpieņem vajadzīgais lēmums un tas jāpaziņo attiecīgā pieprasījuma iesniedzējam, kas pamatoti, ņemot vērā daudzus pašlaik spēkā esošos valstu noteikumus. Komisijas priekšlikumā svītrots 35. pants par vienkāršošanu , tā noteikumus precīzāk definējot jaunajā 116. pantā, 1. panta jaunajā 3. punktā un 183. panta 2. punkta c) apakšpunktā (iepriekš 194. pants). Dalībvalstīm noteiktā prasība darīt zināmus muitas sodus iekļauta 21. pantā (iepriekš 22. pants), kuru Padome ierobežojusi, paredzot, ka dalībvalstīm jāpaziņo tikai spēkā esošās vai no jauna spēkā stājušās tiesību normas. Noteikums, kas paredzēts 29. pantā (iepriekš 31. pants), par dokumentu un citas informācijas glabāšanas termiņa pagarināšanu, kas līdz šim attiecās tikai uz pārsūdzības procedūru, tagad ir spēkā arī attiecībā uz tiesvedības procedūrām. Politisku apsvērumu dēļ Padome kā autonomu saglabāja Regulu (EK) Nr. 82/2001par izcelsmes noteikumiem attiecībā uz Seūtu un Meliļu, taču piekrita, ka šī regula ir jāgroza, lai saskaņotu ar citiem noteikumiem par izcelsmi; tāpēc grozīts 39. pants (iepriekš 42.pants). Sīki izstrādāti noteikumi par muitas vērtības noteikšanu pēc atkāpšanās metodes un to saistību pārvietoti pie īstenošanas noteikumiem, un tāpēc Komisijas priekšlikuma 46. pants tāpēc attiecīgi svītrots. Padome iekļāvusi atpakaļ 51. pantā (iepriekš 56. pants) noteikumu par to, ka gadījumos, kad par viena parāda samaksu atbildīgi vairāki parādnieki , tie par to atbild solidāri. Savukārt ierosinātais priekšlikums muitas iestādēm pirmajā gadījumā parādu atgūt no jebkura tīša pārkāpēja ir atstāts bez ievērības. Tomēr 72. panta 3. punktā (iepriekš 77. panta 3. punkts) paredzēta iespēja šādos apstākļos parāda samaksas termiņu apturēt. Padome ieviesusi arī aizsargpasākumu pret iespējamu izvairīšanos no tādiem tarifu pasākumiem kā antidempinga maksājumi saistībā ar 54. pantā (iepriekš 59. pants) paredzētajiem īstenošanas pasākumiem, kas attiecas uz maksājuma summas aprēķināšanu. Par garantijām radās jautājumi saistībā ar priekšlikumu paplašināt galvotāja atbildību, to paredzot arī par muitas parādu, kas rodas saistībā ar nedeklarētām precēm un pēcmuitošanas pārbaudēm. Ar 56. panta grozījumu (iepriekš 61. pants) Padome skaidri noteikusi, ka tas attiecas uz galvošanu kopumā, taču galvojuma izmantošana pēcmuitošanas parādu iekasēšanai dalībvalstīm nav obligāta, un jebkurā gadījumā to var piemērot tikai tad, ja galvojums nav atbrīvots. Kopējā nostājā arī labāk noteikta īstenošanas noteikumu nepieciešamība attiecībā uz vispārīgajiem noteikumiem par galvojumiem, jo īpaši saistībā ar citiem gadījumiem, kad vajadzīgs galvojums, piemēram, īpašiem satiksmes/transporta veidiem, vai gadījumiem, kad galvojums ir ierobežots. Par galviniekiem 61. pantā (iepriekš 66. pants) tagad noteiktas institūcijas, kuras var dot galvojumu bez apstiprināšanas. No 62. panta (iepriekš 67. pants) izņemts priekšlikums ierobežot vispārējo galvojumu ar pazeminātu summu izmantošanu vai atteikšanos no galvojuma pilnvarotiem komersantiem ( authorized economic operator, AEO ), ja ievēroti kritēriji, kas ir identiski pilnvarotajiem komersantiem ( AEO ) noteiktajiem (jo īpaši pierādīta maksātspēja), lai izmantotu jebkādu vienkāršošanu. Tā kā jaunais Kodekss ir pamats kontrolēm uz sistēmas bāzes, Padome visumā akceptējusi „pašnovērtējuma” principu, kuru Padomē propagandējušas vairākas dalībvalstis, saskaņā ar kuru muitas formalitātes tiek iespējami vienkāršotas, bet pilnvarotiem komersantiem tiek atļauts pašiem sevi regulēt (vai „novērtēt”). Muitas iestāžu tiesības apstiprināt deklaranta aprēķināto maksājamā muitas nodokļa summu tagad ir iekļautas 66. panta 2. punktā (iepriekš 71. panta 2. punkts), un noteikums par centralizēto ieskaitu definēts un iekļauts jaunā 116. pantā , kurā īsumā noteikts un izskaidrots pašnovērtēšanas princips, kuru tomēr var izmantot tikai pilnvarotie komersanti ( AEO ). Komisijas priekšlikumā svītrots 84. pants, muitas nodokļa atmaksāšanas un atlaišanas definīcijas pārceltas uz 4. pantu, bet pārējie minētā panta noteikumi iekļauti 79. pantā (iepriekš 85. pants). Padome 86. pantā (iepriekš 92. pants) centusies precizēt nosacījumus muitas parāda dzēšanai gadījumos, kad preces tiek aizturētas un konfiscētas. Turklāt, atzīstot debitoru lomu krāpšanas apkarošanas veicināšanā, Padome ir atsaukusi priekšlikumu noteikumam par īpašu atļauju muitas parāda dzēšanai, kas radies kontrolētu piegāžu laikā, kas veiktas noziedznieku atklāšanai, jo šādu paņēmienu visās dalībvalstīs neizmanto. V sadaļas 2. nodaļā — „Muitas procedūras piemērošana precēm” —ar kopējo nostāju tagad iekļauts jauns īpašs 106. pants, kurā noteikts un izskaidrots centralizētas muitošanas princips kas turpmāk vairs netiks attiecināts tikai uz pilnvarotajiem komersantiem ( AEO ), lai gan attiecīgajiem pretendentiem būs jāatbilst kritērijiem, kas noteikti pilnvarotajiem komersantiem ( AEO ). Mainīta arī šīs nodaļas struktūra, lai tiktu labāk ievērota loģiskā secība; noteikumi par vienkāršotajām deklarācijām un papildu deklarācijām tagad ir vienkopus ar noteikumiem par standarta deklarācijām un kopīgajiem noteikumiem par visiem šiem deklarāciju veidiem. (Komisijas priekšlikuma 125. un 128. panta jaunā numerācija ir attiecīgi 109. un 110. pants, bet 114. līdz 117. panta jaunā numerācija ir no 111 līdz 114. Padome atcēlusi 109. pantā (iepriekš 125. pants) paredzēto ierobežojumu par to, ka vienkāršotās deklarācijas var izmantot tikai pilnvarotie komersanti; tas padara lieku Komisijas 127. pantā paredzēto noteikumu par „gadījuma rakstura” vienkāršotajām deklarācijām, un arī atjaunojusi (gan 119. pantā (iepriekš 115. pants)) paredzēto ierobežojumu par tiesībām neuzrādīt preces, par iesniegta vienkāršotā deklarācija, ievadot tikai attiecīgos datus. Tāpēc Komisijas priekšlikumā svītrots 126. un 127. pants. Kopējās nostājas 111. pantā (iepriekš 114. pants) arī atjaunota norāde Kodeksā uz personām, kurām, lai iesniegtu deklarāciju, nav jāveic uzņēmējdarbība Kopienā. V sadaļā izveidota jauna 3. nodaļa — Preču pārbaude un izlaišana . Tajā loģiski izdalīti atsevišķi ar procedūrai deklarēto preču atmuitošanu saistītie aspekti. (Komisijas priekšlikuma 118. līdz 124. pantam pārkārtota numerācija — attiecīgi 117. līdz 121., 123. un 124. pants). Jaunajā 122. pantā noteikti īstenošanas pasākumi. [Līdzšinējā 3. nodaļa Komisijas priekšlikumā — „Muitas deklarāciju vienkāršošana” svītrota un tagad ir šīs sadaļas 3. iedaļas 1. nodaļa; svītrots Komisijas priekšlikuma 129. pants.] Grozīts arī kopējās nostājas 138. pants (iepriekš 146. pants), jo tranzīta procedūras izbeigšana ir būtiski atšķirīgs notikums no tās veikšanas, un tās izbeigšanas noteikumi pienācīgi atjaunoti 146. pantā (iepriekš 155. pants). Kā nevajadzīgs svītrots Komisijas priekšlikuma 154. panta ievads. Saskaņā ar priekšlikumiem modernizētajam Kodeksam pagaidu glabāšana kļūst par muitas procedūru, un tāpat kā par precēm muitas noliktavās un brīvajās zonās pagaidu glabāšanai netiek noteikts laika ierobežojums, pēc kura pagaidu glabāšanas vietā jāveic cita muitas procedūra, tādējādi novēršot automātiska muitas parāda rašanos pēc kāda noteikta termiņa. Tagad 150. pantā (iepriekš 159.pants) atzīts, ka zināmos apstākļos pagaidu glabāšanai var noteikt termiņa ierobežojumus, īpaši gadījumos, kad noliktavu vada pati muitas iestāde, nav komerciālu vienošanos, kā arī ārkārtas apstākļos. Tajā pašā pantā tagad paredz pieņemt īstenošanas noteikumus par šādiem ārkārtas apstākļiem. Komisijas priekšlikuma 166. pants par citām procedūrām brīvajā zonā svītrots, un tajā paredzētie noteikumi iekļauti 159. pantā (iepriekš 169.pants). Kopējā nostājā tagad 177. pantā (iepriekš 187. pants) ir noteikumi attiecībā uz formalitātēm, precēm atstājot Kopienas muitas teritoriju un tās uzrādot muitai nosūtīšanas punktā, t.i., muitas iestādei preču izvešanas vietā. Patlaban spēkā esošajā Kodeksā šāda uzrādīšana nepārprotami paredzēta noteikumos par dažām procedūrām, kā par eksportu vai tranzītu, tomēr ne visos gadījumos, bet tagad tā ir nepieciešama drošības kontrolei un kā drošības pasākums. Visā Kodeksā katrā pantā, kurā Komisijai dotas pilnvaras pieņemt īstenošanas pasākumus , ir izdarīti grozījumi, norādot, kura procedūra katrā konkrētajā gadījumā jāizmanto, piemērojot Padomes „komitoloģijas” Lēmumu 2006/512/EK[2], ar kuru groza lēmumu, ar ko nosaka Komisijai piešķirto ieviešanas pilnvaru īstenošanas kārtību. Daudzos gadījumos šajos noteikumos pievienota sīkāks komitejas procedūras izklāsts. 3.4. Svarīgākie jautājumi, saistībā ar kuriem nav grozījumu/paziņojumu „Centralizētajai muitošanai” būs ietekme uz katras dalībvalsts iekasētajām summām un tādējādi uz muitas nodokļu daļu (25 %), kurus tās saņem iekasēšanas izmaksu, PVN un statistisko izmaksu veidā. Lai šādi ārēji jautājumi nekavētu modernizētā Muitas kodeksa pieņemšanu, pieņemts Padomes paziņojums, kas aizstāv uzskatu, ka jāizveido mehānisms iekasēšanas izmaksu plūsmas pārdalīšanai. Šis mehānisms jāizstrādā atbilstošajos forumos, un tam jāpiešķir statuss, kas garantē tā juridiski saistošu ietekmi uz dalībvalstīm. Tam jābūt spēkā laikā, kad spēkā stāsies modernizētais Muitas kodekss, turklāt tam jābūt izmantojamam laikā, kad sāks šā kodeksa piemērošanu. Padomes paziņojumā norādīts arī, ka centralizētajā muitošanas sistēma var būt jāizdara korekcijas saistībā ar PVN, statistiku, kā arī valstu noteiktajiem aizliegumiem un ierobežojumiem, un ka šie jautājumi jāprecizē attiecīgajos forumos pirms modernizētajā Muitas kodeksā paredzēto noteikumu par centralizēto muitošanu stāšanās spēkā. Citā paziņojumā Padome un Komisija vienojas novērtēt centralizētās muitošanas sistēmas darbību trīs gadus pēc modernizētā Muitas kodeksa spēkā stāšanās. 4. SECINĀJUMS Komisija pilnībā atbalsta kopējo nostāju, kurā ietverti un pilnveidoti vairāki Eiropas Parlamenta izdarītie grozījumi. 1. pielikums Atbilstības tabula starp 54 Eiropas parlamenta izdarītajiem grozījumiem, attiecīgajiem Komisijas priekšlikuma (COM(2005)0608) apsvērumiem/noteikumiem un apsvērumiem/noteikumiem Padomes kopējā nostājā ar pārkārtotu numerāciju (Komisijas, Padomes vai Komisijas un Padomes noraidītie Eiropas Parlamenta grozījumi atzīmēti ar pelēku fona krāsu) EP grozījuma nr. | Apsvērums/pants (Komisijas priekšlikums) | Apsvērums/pants (Padomes kopējā nostāja) | 1 | 1 | 1 | 2 | jaunais 6.a apsvērums | 8. apsvērums | 3 | 8. apsvērums | 10. apsvērums | 4 | 9. apsvērums | 11. apsvērums | 5 | 36. apsvērums | 35. apsvērums | 6 | 38. apsvērums | 39. apsvērums | 7 | 2. pants | 2. pants | 8 | 4. panta 4. punkts | 4. panta 5. punkts | 9 | 4. pants (jaunais 4.a pants) | 4. panta 6. punkts | 10 | 4. pants (jaunais 8.a pants) | 4. panta 11. punkts | 11 (Komitoloģija) | 5. panta 1. punkta otrā daļa, 11. panta 2. punkts, 59. panta c) punkts, 61. pants, 68. pants, 77. pants, 81. pants, 83. pants, 93. panta 3. punkta a) apakšpunkts, 93. panta 3. punkta c) apakšpunkts, 95. pants, 107. pants, 115. pants, 116. pants, 117. pants, 128. pants, 137. pants, 138. pants, 141. pants, 143. panta 2. punkts, 144. panta 2. punkts, 145. pants, 150. pants, 172. pants, 174. pants, 186. pants, 191. pants, 192. pants, 193. pants | 5. panta 1. punkta otrā daļa, 11. panta 3. punkta a) apakšpunkts, 59. panta c. punkts, 61. panta 9. punkts, 68. panta 3. punkts, 77. panta 3. punkts, 81. pants, 83. panta 1. punkta otrā daļa, 83. panta 5. punkts, 95. panta 2. punkta a), b) un c) apakšpunkts, 107. panta 2. punkta a) un b) apakšpunkts, 117. panta 1. punkta trešā daļa, 120. panta 3. punkts, 121. panta 2. punkts, 141. pants, 143. panta 2. punkts, 145. panta 2. punkts, 150. panta 1. punkta ceturtā daļa, 150. panta 2. punkta otrā daļa, 150. panta 3. punkta otrā daļa, 191. panta trešā daļa, 192. panta 2. punkts | 12 | 9. panta 2. punkts | 9. panta 2. punkts (svītrota frāze) | 13 (Komitoloģija) | 10. panta 3. punkts, 16. pants, 17. pants, 21. pants, 27. pants, 35. pants, 41. pants, 42. panta 3) punkts, 42. panta 4) punkts, 59. panta b) punkts, 60. pants, 63. pants, 64. pants, 67. pants, 93. panta 3. punkta b) apakšpunkts, 99. pants, 109. pants, 113. panta 1. punkts, 125. pants, 143. panta 1. punkts, 143. panta 3. punkts, 152. pants, 153. pants, 157. pants, 174. pants, 186. pants, 194. panta a) punkts, 194. panta c) punkts | 1. panta 3. punkta otrā un trešā daļa, 10. panta 2. punkts, 16. pants, 17. panta 5. punkts, 21. panta 7. punkta c) apakšpunkts, 27. panta 3. punkts, 41. pants, 42. panta 3. un 4. punkts, 59. panta b) punkts, 60. panta 2. punkta otrā daļa, 63. panta otrā daļa, 64. panta 1. punkta otrā daļa, 67. panta 3. punkts, 93. panta 3. punkts, 99. panta 2. punkts, 107. panta 2. punkta b) apakšpunkts, 109. pants, 113. panta 1. punkta otrais apakšpunkts, 114. panta 2. un 3. punkts, 123. pants, 143. panta 1. punkta ceturtā daļa un 3. punkta otrā daļa, 152. panta 2. punkts, 153. panta 3. punkta otrā daļa, 157. panta 2. punkta otrā daļa, 174. panta pirmā daļa, 186. panta 1. punkts, 194. panta 1. un 2. punkts | 14 | 11. pants (jaunais 2.a un 2.b pants) | 11. pants | 15 | 13. pants | pants svītrots | 16 | 14. panta 2. punkts | 13. panta 2. punkts | 17 | 14. panta 3. punkts | 13. panta 3. punkta a) apakšpunkts | 18 | 15. panta d) un e) punkts | 14. panta d) un e) punkts | 20 | 16. panta e) punkts | 15. panta e) punkts | 21 | 22. panta 1. punkts | 21. panta 1. punkts | 22 | 27. panta 2. punkta pirmā daļa | 25. panta 2. punkta pirmā daļa | 23 | 32. panta 1. punkts | 30. panta 1. punkta pirmā daļa | 24 | 32. panta 2. punkts | 30. panta 1. punkta otrā daļa | 25 | 32. panta 2. punkta a) apakšpunkts | 30. panta 1. punkta otrās daļas a) apakšpunkts | 26 | 35. pants (jaunais 2.a un 2.b pants) | 1. panta 3) [+ 116. pants, 183. panta 2. punkta c) apakšpunkts] | 27 | 38. pants (nav EN) | 35. pants (nav EN) | 28 | 42. pants (jaunais 5.a pants) | 39. pants | 29 | 56. pants (jaunais 1.a pants) | 51. pants (punkts svītrots) | 30 | 64. panta 1. punkta c) apakšpunkts | 59. panta 1. punkta c) apakšpunkts | 31 | 67. panta 2. punkts | 62. panta 2. punkts | 32 | 94. pants (jaunais 4.a pants) | 88. panta 4. punkts | 33 | 101. panta 4. punkta c) apakšpunkts | 95. panta 4. punkts | 34/35 | 114. panta 1. punkts | 112. panta 1. punkts | 36 | 115. panta 2. punkts | 111. panta 2. punkts | 37 | 125. pants | 109. panta 1. punkts | 38 | 141. pants | pants svītrots | 39 | 152. panta 1. punkta b) apakšpunkts | 144. panta 1. punkta b) apakšpunkts | 40 | 153. panta 2. punkts (jaunais f a) | 145. panta 2. punkts | 41 | 152. panta 3. punkts (jaunais f a) | 144. panta 3. punkts | 42 | 155. panta 1. punkta c) apakšpunkts | 146. panta 1. punkta c) apakšpunkts | 43 | 157. panta 2. punkta b) apakšpunkts | 148. panta 1. punkta b) apakšpunkts | 44 | 158. panta 2. punkts | 149. panta 2.) punkts (svītrota frāze) | 45 | 160. panta 3. punkts | 151. panta 3. punkts | 46 | 172. panta 1. punkta otrā daļa | 162. panta 1. punkta a) apakšpunkts | 47 | 178. panta 1. punkta b) apakšpunkts | 168. panta 1. punkta b) apakšpunkts | 48 | 187. panta 2. punkta otrā daļa | 177. panta 1. punkts | 49 | 190. panta 1. punkts | 180. panta 1. punkts | 50 | 190. panta 2. punkta otrā daļa (jaunais 2.a pants) | 180. panta 3. punkts | 51 | 190. pants (jaunais 3.a pants) | 180. pants | 52 | 193. pants | pants svītrots | 53 | 194. panta a) punkts | 183 panta 1. punkts | 54 | 195. pants (jaunais 1.a pants) | pants svītrots | 55 | 196. pants (jaunais 2.a pants) | 184. panta 4. punkts | 56 | 198. pants | 186. pants | 2. pielikums PADOMES UN KOMISIJAS KOPĪGAIS PAZIŅOJUMS PAR CENTRALIZĒTĀS MUITOŠANAS SISTĒMAS DARBĪBAS NOVĒRTĒŠANU Padome un Komisija vienojas, ka trīs gadus pēc modernizētā Muitas kodeksa spēkā stāšanās Komisijai jānovērtē centralizētās muitošanas sistēmas darbība. Pamatojoties uz dalībvalstu sniegto informāciju, Komisijas dienesti sagatavos ziņojumu Padomei un Eiropas Parlamentam, un Komisija iesniegs attiecīgu priekšlikumu tiesību aktu grozījumiem gadījumā, ja tie būs nepieciešami. [1] Šīs piezīmes attiecas uz pantiem, kuriem kopējā nostājā ir cits numurs; iekavās norādīta to sākotnējā numerācija Komisijas priekšlikumā. [2] OV L 200, 22.7.2006., 11. lpp.